CELEX: 62019CN0438
Language: mt
Date: 2019-06-11 00:00:00
Title: Kawża C-438/19: Talba għal deċiżjoni preliminari mressqa mill-Oberlandesgericht Düsseldorf (il-Ġermanja) fil-11 ta’ Ġunju 2019 — Bundesverband der Verbraucherzentralen und Verbraucherverbände — Verbraucherzentrale Bundesverband e.V. vs Frontline Digital GmbH

30.9.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 328/10
            
         
      Talba għal deċiżjoni preliminari mressqa mill-Oberlandesgericht Düsseldorf (il-Ġermanja) fil-11 ta’ Ġunju 2019 — Bundesverband der Verbraucherzentralen und Verbraucherverbände — Verbraucherzentrale Bundesverband e.V. vs Frontline Digital GmbH
      (Kawża C-438/19)
      (2019/C 328/11)
      Lingwa tal-kawża: il-Ġermaniż
      
         Qorti tar-rinviju
      
      Oberlandesgericht Düsseldorf
      
         Partijiet fil-kawża prinċipali
      
      
         Rikorrenti: Bundesverband der Verbraucherzentralen und Verbraucherverbände — Verbraucherzentrale Bundesverband e.V.
      
         Konvenuta: Frontline Digital GmbH
      
         Domandi preliminari
      
      
                  1)
               
               
                  Fil-każ ta’ kuntratti mill-bogħod, kontenut diġitali fis-sens tal-Artikolu 16(m) tad-Direttiva 2011/83/UE (1) huwa pprovdut lill-konsumatur meta dan tal-aħħar jikkonkludi kuntratt ma’ kummerċjant għall-parteċipazzjoni fi “pjattaforma ta’ kuntatti” fuq l-internet?
               
            
                  2)
               
               
                  Fil-każ li tingħata risposta fl-affermattiv għall-ewwel domanda:
                  Il-bidu tal-provvista tal-kontenut diġitali mill-kummerċjant lill-konsumatur iwassal għat-telf tad-dritt ta’ rtirar tal-konsumatur, konformement mal-Artikolu 16(m) tad-Direttiva 2011/83, anki fil-każ fejn, kuntrarjament għall-Artikolu 8(7) tal-imsemmija Direttiva, il-kummerċjant ma jkunx bagħat minn qabel lill-konsumatur konferma tal-kuntratt konkluż flimkien mal-informazzjoni inkluża f’din id-dispożizzjoni?
                  Jekk, f’dan il-każ, id-dritt ta’ rtirar tal-konsumatur jissokta:
                  
                               
                           
                           
                              Il-konsumatur għandu jiġi informat b’dan minn qabel, konformement mal-Artikolu 6(1)(k) tad-Direttiva 2011/83?
                           
                        
            
         (1)  Direttiva 2011/83/UE tal-Parlament Ewropew u tal-Kunsill tal-25 ta’ Ottubru 2011 dwar drittijiet tal-konsumatur, li temenda d-Direttiva tal-Kunsill 93/13/KEE u d-Direttiva 1999/44/KE tal-Parlament Ewropew u tal-Kunsill u li tħassar id-Direttiva tal-Kunsill 85/577/KEE u d-Direttiva 97/7/KE tal-Parlament Ewropew u tal-Kunsill (ĠU 2011 L 304, p. 64).